Myndin sýnir nafnvirðisþróun fasteignaveltu yfir landið í heild sinni Um 12.200 kaupsamningum var þinglýst árið 2019 og námu heildarviðskipti með fasteignir 560 milljörðum króna . Meðalupphæð á hvern samning var um 46 milljónir króna . Til samanburðar má sjá að árið 2018 var veltan 536 milljarðar , kaupsamningar 12.202 og meðalupphæð hvers samnings um 44 milljónir króna . Heildarvelta fasteignaviðskipta árið 2019 jókst því um 4,4% samanborið við 2018 en fjöldi kaupsamninga hefur staðið í stað á milli ára . Sé litið til höfuðborgarsvæðisins var heildarupphæð þinglýstra kaupsamninga 416 milljarðar króna , kaupsamningar um 7.700 talsins og meðalupphæð á hvern samning um 54 milljónir króna . Heildarupphæð þinglýstra kaupsamninga á höfuðborgarsvæðinu árið 2018 var 396 milljarðar króna og fjöldi kaupsamninga var 7.705 . Meðalupphæð samninga árið 2018 var 51 milljón króna . Heildarvelta á höfuðborgarsvæðinu árið 2019 jókst því um 4,9% samanborið við 2018 en fjöldi kaupsamninga hefur staðið í stað á milli ára . Myndin sýnir fjölda kaupsamninga yfir landið í heild sinni